พาณิชย์ ปรับคาดการณ์เงินเฟ้อปีนี้เป็น 0.7-1.7% จากเดิม 1.5-2.2%
พาณิชย์ ปรับคาดการณ์เงินเฟ้อปีนี้เป็น 0.7-1.7% จากเดิม 1.5-2.2% หลังราคาน้ำมันต่ำกว่าคาด-บาทแข็งค่าขึ้น พร้อม เผย CPI เดือน มิ.ย.60 หดตัว -0.05%, Core CPI ขยายตัว 0.45%
3 ก.ค. 2560

กระทรวงพาณิชย์ เปิดเผยว่า ดัชนีราคาผู้บริโภคทั่วไปของประเทศ (CPI) เดือนมิ.ย.60 อยู่ที่ 100.66 หดตัว -0.05% จากเดือนเดียวกันของปีก่อน (ตลาดคาดหดตัว -0.32%) แต่ขยายตัวเพิ่มขึ้น 0.02% จากเดือนพ.ค.60 ขณะที่ CPI ช่วง 6 เดือนปี 60 ขยายตัว 0.67%
ขณะที่ดัชนีราคาผู้บริโภคพื้นฐานของประเทศ (Core CPI) เดือน มิ.ย.60 อยู่ที่ 100.77 ขยายตัว 0.45% จากเดือนเดียวกันของปีก่อน และขยายตัว 0.08% จากเดือนพ.ค.60 ขณะที่ Core CPI ช่วง 6 เดือนปี 60 ขยายตัว 0.56%
ดัชนีหมวดอาหารและเครื่องดื่มที่ไม่มีแอลกอฮอล์ ในเดือน มิ.ย.60 อยู่ที่ 102.05 ลดลงจากเดือนเดียวกันของปีก่อน 0.70% แต่เพิ่มขึ้น 0.62% จากเดือน พ.ค.60 ส่วนดัชนีหมวดอื่นๆ ที่ไม่ใช่อาหารและเครื่องดื่ม อยู่ที่ 99.89 เพิ่มขึ้นจากเดือนเดียวกันของปีก่อน 0.32% แต่ลดลง 0.32% จากเดือนพ.ค..60 นอกจากนี้ กระทรวงพาณิชย์ ได้ปรับคาดการณ์อัตราเงินเฟ้อปี 60 ลดลงอยู่ระหว่าง 0.7-1.7% จากเดิมคาด 1.5-2.2% เพื่อให้สะท้อนภาวะเศรษฐกิจช่วงครึ่งปีหลัง 60
 